รมว.ท่องเที่ยวฯ เปิดแผนลุยนโยบาย “1 เมืองหลัก เที่ยวได้ 1-3 เมืองรอง” พร้อมชงครม.ปีนี้
รมว.ท่องเที่ยวฯ เปิดแผนลุยนโยบาย "1 เมืองหลัก เที่ยวได้ 1-3 เมืองรอง" พร้อมชงครม.ปีนี้
รมว.ท่องเที่ยวฯ เปิดแผนลุยนโยบาย "1 เมืองหลัก เที่ยวได้ 1-3 เมืองรอง" พร้อมชงครม.ปีนี้
26 ก.ย. 2562

นายพิพัฒน์ รัชกิจประการ รมว.ท่องเที่ยวและกีฬา เปิดเผยว่า ภายในปี 63 มีแผนจะรุกหนักการท่องเที่ยวชุมชนด้วยนโยบาย “1 เมืองหลัก เที่ยวได้ 1-3 เมืองรอง” พร้อมเดินหน้าทำโครงการใน 77 จังหวัด โดยใช้งบประมาณของกระทรวงฯ ซึ่งคาดเสนอที่ประชุมคณะกรรมการรัฐมนตรีฝ่ายเศรษฐกิจ (ครม.เศรษฐกิจ) ได้ภายในปีนี้ เพื่อนำรายได้เข้าประเทศ ทั้งรายได้จากการท่องเที่ยวหรือการกีฬาเพื่อการท่องเที่ยว
“ปีหน้าจะรุกหนัก 1 เมืองหลักพ่วงได้ 1-3 เมืองรอง เที่ยวเป็นกลุ่มจังหวัด โดยชูเรื่องเรื่องวัฒนธรรมประเพณีหรืออะไรที่เป็นจุดเด่น เราต้องสร้างสตอรี่ ซึ่งพวกเราต้องร่วมกันคิด ทุกคนมีเครื่องมือ มีบุคลากรที่มีความสามารถ โดยเรื่องนี้กระทรวงฯสามารถดำเนินการได้เลยภายใต้งบประมาณที่กระทรวงฯมีอยู่” นายพิพัฒน์ กล่าว
นายพิพัฒน์ กล่าวว่า จะนำเสนอเข้าที่ประชุม ครม.เศรษฐกิจ เพื่อเป็นการรายงานให้นายกรัฐมนตรี รับทราบว่าจะมีโครงการทำอะไรในปีหน้า ซึ่ง ครม.เศรษฐกิจคราวที่จะถึงนี้ไม่ทัน เพราะต้องใช้เวลาศึกษา แต่ภายในปีนี้จะนำเรื่องทั้งหมดเข้า